title: AFGOERELSE TRUFFET AF REPRAESENTANTERNE FOR REGERINGERNE FOR DET EUROPAEISKE KUL- OG STAALFAELLESSKABS MEDLEMSSTATER, FORSAMLET I RAADET AF 29. JUNI 1976 OM AABNING AF TOLDPRAEFERENCER FOR VARER HENHOERENDE UNDER DETTE FAELLESKAB OG MED OPRINDELSE I MAROKKO

text:
Nr. L 175 / 10                                De Europæiske Fællesskabers Tidende                                 1 . 7. 76
                                                         AFGØRELSE
               TRUFFET AF REPRÆSENTANTERNE FOR REGERINGERNE FOR DET EURO
               PÆISKE KUL- OG STÅLFÆLLESSKABS MEDLEMSSTATER, FORSAMLET I RÅDET
                                                        af 29. juni 1976
               om åbning af toldpræferencer for varer henhørende under dette Fælleskab og med
                                                     oprindelse i Marokko
                                                         (76/566/EKSF)
REPRÆSENTANTERNE FOR REGERINGERNE FOR                                                      Artikel 2
DET EUROPÆISKE KUL- OG STÅLFÆLLESSKABS
MEDLEMSSTATER, FORSAMLET I RA DET, HAR —                            De bestemmelser, der fastlægger oprindelsesreglerne
                                                                    for anvendelsen af interimsaftalen mellem Det euro
i betragtning af, at medlemsstaterne har indgået trak              pæiske økonomiske Fællesskab og kongeriget Ma
taten om oprettelse af Det europæiske Kul - og Stål                rokko finder anvendelse på de i artikel 1 omhand
fællesskab ;                                                        lede varer.
i betragtning af, at interimsaftalen mellem Det euro
pæiske økonomiske Fællesskab og kongeriget Ma                                             Artikel 3
rokko ( 1), undertegnet i Rabat den 27. april 1976,
træder i kraft den 1 . juli 1976;                                   Medlemsstaterne træffer ved fælles overenskomst
                                                                    afgørelse om eventuelle beskyttelsesforanstaltninger,
i betragtning af, at aftalen mellem medlemsstaterne                 der måtte blive foreslået af en eller flere medlems
 i Det europæiske Kul- og Stålfællesskab og kongeri                stater eller af Kommissionen .
get Marokko skal godkendes af hver signatarstat i
henhold til dens respektive procedurer;
                                                                                Artikel 4
i ønsket om autonomt og parallelt at anvende de i
 nævnte aftale vedtagne toldnedsættelser ;                          Denne afgørelses gyldighed ophører ved ikrafttrædel
                                                                    sen af aftalen mellem medlemsstaterne i Det euro
 i forståelse med Kommissionen —                                    pæiske Kul - og Stålfællesskab og kongeriget Ma
                                                                    rokko, dog senest den 30. juni 1977.
 TRUFFET FØLGENDE AFGØRELSE :                                                              Artikel 5
                                                                    Medlemsstaterne træffer alle de foranstaltninger, som
                          Artikel 1
                                                                    gennemførelsen af denne afgørelse måtte kræve.
                                                                    Udfærdiget i Luxembourg, den 29. juni 1976.
 Fra den 1 . juli 1976 ophæves den told, som anvendes
 inden for Fællesskabet ved indførsel af varer, hen                                                Formand
 hørende under Det europæiske Kul - og Stålfællesskab
 og med oprindelse i Marokko .                                                                     G. THORN
  (') EFT nr. L 141 af 28 . 5 . 1976, s . 98 .


title: 81/247/EØF: Kommissionens afgørelse af 15. april 1981 om afslutning af antidumpingproceduren vedrørende importen af hermetiske kompressorer til kølemaskiner med oprindelse i Brasilien, Japan, Singapore, Spanien og Ungarn

text:
25 . 4 . 81                                  De Europæiske Fællesskabers Tidende                              Nr. L 113/ 53
                                                 KOMMISSION
                                             KOMMISSIONENS AFGØRELSE
                                                     af 15 . april 1981
                om afslutning af antidumpingproceduren vedrørende importen af hermetiske
                kompressorer til kølemaskiner med oprindelse i Brasilien , Japan , Singapore,
                                                    Spanien og Ungarn
                                                        (81 /247/ EØF)
KOMMISSIONEN FOR DE EUROPÆISKE                                     og samtlige berørte eksportører benyttede sig af denne
FÆLLESSKABER HAR —                                                 lejlighed til skriftligt at give deres mening til kende ;
under henvisning til traktaten om oprettelse af Det
europæiske økonomiske Fællesskab,                                  klageren, de importører og eksportører, der vides at
                                                                   være berørt, samt repræsentanter for eksportlandene
under henvisning til Rådets forordning (EØF) nr.                   har haft lejlighed til at gennemse alle ikke-fortrolige
3017/79 af 20 . december 1979 om beskyttelse mod                   oplysninger, som var stillet til rådighed for Kommis
dumpingimport eller subsidieret import fra lande, der              sionen, og som var af betydning for forsvaret af de på
ikke er medlemmer af Det europæiske økonomiske                     gældendes interesser ; nogle af parterne benyttede sig
Fællesskab ^), særlig artikel 10 ,                                 af denne lejlighed ;
efter høring i det rådgivende udvalg, der er nedsat i
henhold til nævnte forordning, og                                  i løbet af undersøgelsen indhentede og efterprøvede
                                                                   Kommissionen alle de oplysninger, den anså for nød
ud fra følgende betragtninger :                                    vendige, og aflagde kontrolbesøg hos de notorisk be
                                                                   rørte producenter og eksportører i Brasilien , Spanien,
Kommissionen modtog i august 1980 en klage indgi                  Japan og Singapore, dvs . SICOM S.A., Sao Paulo-Brasi
vet af Comité européen des constructeurs de matériel               lien , Unidad Hermetica S.A. Barcelona-Spanien, Matsu
frigorifique (CECOMAF) på vegne af samtlige ikke-in               shita Electric Trading Co Ltd, Osaka-Japan, Sanyo
tegrerede fællesskabsproducenter af hermetiske kom                Electric Co Ltd, Osaka-Japan og Matsushita Electric
pressorer til kølemaskiner ;                                       Trading PTE Ltd, Singapore ; hvad angår den ungar
klagen indeholdt tilstrækkelige bevisligheder for, at              ske eksportør, Transelektro, Budapest, modtog og efter
der fandt dumping sted med hensyn til tilsvarende va              prøvede Kommissionen alle nødvendige oplysninger ;
rer med oprindelse i Brasilien , Japan, Singapore, Spa            Kommissionen aflagde ligeldes kontrolbesøg hos de
nien og Ungarn, og at der som følge heraf forvoldtes               producenter, der havde indgivet klage, dvs . L'Unité
væsentlig skade ; Kommissionen offentliggjorde derfor              Hermétique — Courbevoie, Danfoss A/S — Nord
i De Europæiske Fællesskabers Tidende (2 ) en medde               borg, Aspera — Turin og Necchi SPA — Pavia ;
lelse om indledning af en procedure vedrørende im
porten af hermetiske kompressorer til kølemaskiner                 for at konstatere, om der var tale om dumping, for så
med oprindelse i Brasilien , Japan, Singapore, Spanien             vidt angik de brasilianske og spanske producenter
og Ungarn, og indledte en undersøgelse på fællesskabs             samt en af de japanske producenter, nemlig Sanyo
plan ;                                                             Electric Co Ltd, sammenlignede Kommissionen disse
Kommissionen underretede officielt de berørte eks                 producenters priser ved eksport til Fællesskabet med
portører og importører samt repræsentanter for eks                priserne på de respektive hjemmemarkeder ; til disse
portlandene og klagerne ;                                          sammeligninger anvendtes prisen ab fabrik for salg i
                                                                   perioden fra den 1 . november 1979 til den 31 . oktober
Kommissionen gav de direkte berørte parter lejlighed                1980 for de brasilianske og japanske producenters ved
til skriftligt at give deres mening til kende og til at re        kommende og perioden fra den 1 . juli 1980 til den 31 .
degøre herfor mundtligt ; adskillige af importørerne               december 1981 for den spanske producents vedkom
                                                                   mende ; videresalgspriserne justeredes i de tilfælde,
(!) EFT nr. L 339 af 31 . 12. 1979 , s . 1 .                       hvor det viste sig påkrævet, for at tage hensyn til for
 2 EFT nr. C 296 af 14 . 11 . 1980 , s . 2.                        skelle i henseende til varens fysiske egenskaber, salgs
 ---pagebreak--- Nr. L 113 / 54                          De Europæiske Fællesskabers Tidende                                 25 . 4. 81
vilkar, garantier, emballeringsomkostninger samt visse      salg i perioden fra den 1 . november 1979 til den 31 .
former for godtgørelse af eller fritagelse for told eller   oktober 1980 ;
afgifter i Spanien ;
                                                            de undersøgelser, der blev foretaget hos de forskellige
den anden japanske eksportør, Matsushita Electric Tra      berørte selskaber, gav følgende resultater :
ding Co Ltd, har indstillet al eksport af hermetiske        — for så vidt angår eksporten fra det japanske sel
kompressorer til Fællesskabet og har bekræftet, at den          skab, Sanyo Electric Co Ltd, samt fra Ungarn og
ikke påtænkes genoptaget ;                                      Singapore til Fællesskabet, var eksportprisen i intet
for at fastslå, om der fandt dumping sted, for så vidt           tilfælde lavere end de respektive normalværdier,
angik importen af varer med oprindelse i Ungarn,            — hvad angår de brasilianske og spanske producen
måtte Kommissionen tage hensyn til, at dette land                ter, fremgår det, at priserne ved eksport til Fælles
ikke er et land med markedsøkonomi ; Kommissio                  skabet var lavere end normalværdien, og at den
nen måtte derfor basere sine beregninger på hjemme             gennemsnitlige vejede dumpingmargen var
markedsprisen på tilsvarende hermetiske kompresso              0,15% for Spanien og 0,2% for Brasilien ;
rer i et land med markedsøkonomi ; klagen indeholdt         der er således ikke tale om dumping for så vidt angår
forslag om som normalværdi at anvende prisen på det         eksporten af den pågældende vare til Fællesskabet fra
spanske hjemmemarked ; på grundlag af de oplysnin          Sanyo Electric Co Ltd — Japan, Matsushita Electric
ger, der indkom under undersøgelsen, samt den be           Trading PTF Ltd — Singapore og Transelektro —
rørte eksportørs argumenter mod den opfattelse at pri      Budapest ;
sen på det spanske hjemmemarked var repræsentativ,
forekom det velbegrundet og rimeligt at anvende pri        de dumpingmargener, der er konstateret i forbindelse
sen på det brasilianske hjemmemarked som grundlag           med eksporten til Fællesskabet fra Brasilien og Spa
for beregningerne ; Kommissionen benyttede således          nien, er ubetydelige og kan i intet tilfælde være årsag
prisen på tilsvarende hermetiske kompressorer på det        til skade inden for Fællesskabet ;
brasilianske hjemmemarked som normalværdi ; denne           under disse omstændigheder bør proceduren vedrø
normalværdi sammenlignedes med de ungarske priser           rende importen af hermetiske kompressorer til køle
ved eksport til Fællesskabet ; til disse sammenlignin      maskiner med oprindelse i Brasilien Japan, Singapore,
ger anvendtes prisen ab fabrik for salg i perioden fra      Spanien og Ungarn afsluttes —
den 1 . november 1979 til den 31 . oktober 1980 ;
på grundlag af undersøgelsen af, om der var tale om         TRUFFET FØLGENDE AFGØRELSE :
dumping med hensyn til importen fra Singapore,
kunne det fastslås, at salget på det singaporeanske                                Eneste artikel
hjemmemarked af hermetiske kompressorer fremstil
let i Singapore kun omfattede en ubetydelig del af den      Antidumpingproceduren vedrørende hermetiske kom
singaporeanske produktion og derfor ikke kunne an          pressorer til kølemaskiner med oprindelse i Brasilien,
vendes som et rimeligt sammeligningsgrundlag ; nor         Japan, Singapore, Spanien og Ungarn afsluttes herved.
malværdien blev derfor fastsat på grundlag af den be
regnede værdi ; Kommissionen beregnede normalvær
dien på grundlag af materiale- og fremstillingsomkost      Udfærdiget i Bruxelles, den 15. april 1981 .
ningerne i Singapore med et tillæg til dækning af ge
neralomkostninger og en rimelig fortjeneste ; Kommis                                På Kommissionens vegne
sionen sammenlignede den således fastsatte normal                                     Wilhelm HAFERKAMP
værdi med priserne ved eksport til Fællesskabet ; til
sammenligningerne anvendtes prisen ab fabrik for                                            Næstformand


title: 2013/489/EU, Euratom: Rådets og Kommissionens afgørelse af 22. juli 2013 om fastlæggelse af den holdning, der skal indtages på vegne af Den Europæiske Union og Det Europæiske Atomenergifællesskab til Stabiliserings- og Associeringsrådet EU-Serbiens afgørelse om vedtagelse af dets forretningsorden

text:
               18.10.2013

               DA

               Den Europæiske Unions Tidende

               L 278/1

      RÅDETS OG KOMMISSIONENS AFGØRELSE

   af 22. juli 2013
   om fastlæggelse af den holdning, der skal indtages på vegne af Den Europæiske Union og Det Europæiske Atomenergifællesskab til Stabiliserings- og Associeringsrådet EU-Serbiens afgørelse om vedtagelse af dets forretningsorden
   (2013/489/EU, Euratom)
   RÅDET FOR DEN EUROPÆISKE UNION OG
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde, særlig artikel 217 sammenholdt med artikel 218, stk. 8, og artikel 218, stk. 9,
   under henvisning til traktaten om oprettelse af Det Europæiske Atomenergifællesskab, særlig artikel 101,
   under henvisning til forslag fra Europa-Kommissionen,
   under henvisning til Rådets godkendelse i overensstemmelse med artikel 101 i traktaten om oprettelse af Det Europæiske Atomenergifællesskab,
   under henvisning til Rådets og Kommissionens afgørelse 2013/490/EU, Euratom af 22. juli 2013 om indgåelse af stabiliserings- og associeringsaftalen mellem De Europæiske Fællesskaber og deres medlemsstater på den ene side og Republikken Serbien på den anden side (1), særlig artikel 3, stk. 1, og
   ud fra følgende betragtninger:

               (1)

               Ved artikel 119 i stabiliserings- og associeringsaftalen mellem De Europæiske Fællesskaber og deres medlemsstater på den ene side og Republikken Serbien på den anden side (»aftalen«) er der oprettet et stabiliserings- og associeringsråd.

               (2)

               Ifølge aftalens artikel 120 fastsætter stabiliserings- og associeringsrådet selv sin forretningsorden.

               (3)

               Ifølge aftalens artikel 122 bistås stabiliserings- og associeringsrådet af et stabiliserings- og associeringsudvalg.

               (4)

               Ifølge aftalens artikel 122 fastsætter stabiliserings- og associeringsrådet i sin forretningsorden, hvilke opgaver stabiliserings- og associeringsudvalget skal tillægges, og det kan delegere enhver af sine beføjelser til stabiliserings- og associeringsudvalget.

               (5)

               Ifølge aftalens artikel 124 kan stabiliserings- og associeringsrådet beslutte at nedsætte andre særlige udvalg eller instanser til at bistå det i udførelsen af dets hverv. Endvidere fastsætter stabiliserings- og associeringsrådet i sin forretningsorden, hvilke opgaver sådanne udvalg og instanser skal tillægges, hvorledes de skal sammensættes, og hvordan de skal arbejde.

               (6)

               Dialogen og samarbejdet mellem arbejdsmarkedets parter og andre organisationer i civilsamfundet samt regionale og lokale myndigheder i Den Europæiske Union og i Serbien kan i høj grad bidrage til udviklingen af deres forbindelser og de europæiske integrationsbestræbelser.

               (7)

               Det er hensigtsmæssigt at tilrettelægge et sådant samarbejde ved at nedsætte to fælles rådgivende udvalg —

         VEDTAGET DENNE AFGØRELSE:
   Eneste artikel
   Den holdning, som på Den Europæiske Unions og Det Europæiske Atomenergifællesskabs vegne skal indtages i Stabiliserings- og Associeringsrådet EU — Serbien til Stabiliserings- og Associeringsrådet EU-Serbiens afgørelse om vedtagelse af dets forretningsorden baseres på det udkast til stabiliserings- og associeringsrådets afgørelse, som er knyttet til denne afgørelse.

      Udfærdiget i Bruxelles, den 22. juli 2013.

            På Rådets vegne

         C. ASHTON

            Formand

            På Kommissionens vegne For formanden

         C. MALMSTRÖM

            Medlem af Kommissionen

      (1)  Se side 14 i denne EUT.

      UDKAST
      STABILISERINGS- OG
      ASSOCIERINGSRÅDET EU-SERBIENS AFGØRELSE Nr. 1
      af …
      om vedtagelse af dets forretningsorden
      STABILISERINGS- OG ASSOCIERINGSRÅDET HAR —
      under henvisning til stabiliserings- og associeringsaftalen mellem De Europæiske Fællesskaber og deres medlemsstater på den ene side og Republikken Serbien, i det følgende benævnt »Serbien«, på den anden side, i det følgende benævnt »aftalen«, særlig artikel 119, 120, 122 og 124, og
      ud fra følgende betragtning: Aftalen trådte i kraft den … —
      VEDTAGET FØLGENDE AFGØRELSE:
      Artikel 1
      Formandskab
      Formandskabet for stabiliserings- og associeringsrådet udøves på skift for 12 måneder ad gangen af formanden for Rådet for Den Europæiske Union for Udenrigsanliggender på vegne af Den Europæiske Union og dens medlemsstater og Det Europæiske Atomenergifællesskab og af en repræsentant for Serbiens regering. Den første periode løber fra datoen for det første møde i stabiliserings- og associeringsrådet til den 31. december 2013.
      Artikel 2
      Møder
      Stabiliserings- og associeringsrådet træder sammen på ministerplan én gang om året. Der kan afholdes særlige møder i stabiliserings- og associeringsrådet på anmodning af en af parterne, hvis parterne er enige herom. Medmindre parterne bliver enige om andet, holdes alle stabiliserings- og associeringsrådets møder på det sædvanlige sted for Rådet for Den Europæiske Unions samlinger på datoer, som aftales mellem parterne. Stabiliserings- og associeringsrådets sekretærer indkalder til møderne i stabiliserings- og associeringsrådet efter aftale med formanden.
      Artikel 3
      Repræsentation
      Medlemmer af stabiliserings- og associeringsrådet, som ikke kan deltage i et møde, kan lade sig repræsentere. Et medlem skal, hvis han ønsker at lade sig repræsentere, meddele formanden navnet på den, der skal repræsentere ham, inden det møde, hvor han lader sig repræsentere. Den, der repræsenterer et medlem af stabiliserings- og associeringsrådet, udøver alle dette medlems rettigheder.
      Artikel 4
      Delegationer
      Medlemmerne af stabiliserings- og associeringsrådet kan ledsages af embedsmænd. Formanden underrettes forud for hvert møde om den planlagte sammensætning af parternes delegationer. En repræsentant for Den Europæiske Investeringsbank deltager i stabiliserings- og associeringsrådets møder som observatør, når der er spørgsmål på dagsordenen, som vedrører banken. Stabiliserings- og associeringsrådet kan indbyde ikke-medlemmer til at deltage i møderne for at give oplysninger om særlige spørgsmål.
      Artikel 5
      Sekretariat
      En embedsmand i Generalsekretariatet for Rådet for Den Europæiske Union og en embedsmand ved Serbiens mission ved Den Europæiske Union fungerer i fællesskab som sekretærer for stabiliserings- og associeringsrådet.
      Artikel 6
      Korrespondance
      Korrespondance til stabiliserings- og associeringsrådet stiles til formanden for stabiliserings- og associeringsrådet og sendes på adressen for Generalsekretariatet for Rådet for Den Europæiske Union.
      De to sekretærer sørger for, at korrespondancen videresendes til stabiliserings- og associeringsrådets formand, og at den om nødvendigt rundsendes til de øvrige medlemmer af stabiliserings- og associeringsrådet. Rundsendt korrespondance sendes også til Kommissionens Generalsekretariat, medlemsstaternes faste repræsentationer og Serbiens mission ved Den Europæiske Union.
      Meddelelser fra stabiliserings- og associeringsrådets formand sendes af de to sekretærer til adressaterne og om nødvendigt til de øvrige medlemmer af stabiliserings- og associeringsrådet som omhandlet i stk. 2.
      Artikel 7
      Offentlighed
      Møderne i stabiliserings- og associeringsrådet er ikke offentlige, medmindre der træffes anden afgørelse.
      Artikel 8
      Dagsorden for møderne
      1.   Formanden udarbejder en foreløbig dagsorden for hvert møde. Den udsendes senest 15 dage før mødet af stabiliserings- og associeringsudvalgets sekretærer til de adressater, der er nævnt i artikel 6. Den foreløbige dagsorden omfatter de emner, som formanden senest 21 dage før mødet har modtaget anmodning om at få optaget på dagsordenen; dog optages emner ikke på den foreløbige dagsorden, hvis den fornødne dokumentation ikke er fremsendt til sekretærerne inden udsendelsen af dagsordenen. Dagsordenen vedtages af stabiliserings- og associeringsrådet ved hvert mødes begyndelse. Emner, som ikke er på den foreløbige dagsorden, kan optages på dagsordenen, hvis parterne er enige herom.
      2.   Formanden kan efter aftale med parterne afkorte de i stk. 1 nævnte tidsfrister for at tage hensyn til særlige omstændigheder i en sag.
      Artikel 9
      Protokol
      De to sekretærer udarbejder et udkast til protokol for hvert møde. For hvert emne på dagsordenen indeholder protokollen sædvanligvis oplysninger om:

                  —

                  dokumenter, der er forelagt for stabiliserings- og associeringsrådet

                  —

                  erklæringer, som et medlem af stabiliserings- og associeringsrådet har anmodet om at få optaget i protokollen

                  —

                  de vedtagne afgørelser, fremsatte henstillinger, vedtagne erklæringer og dragne konklusioner.

            Udkastet til protokol forelægges stabiliserings- og associeringsrådet til godkendelse. Den godkendte protokol underskrives af formanden og de to sekretærer. Protokollen arkiveres i Generalsekretariatet for Rådet for Den Europæiske Union, der fungerer som depositar for stabiliserings- og associeringsrådets dokumenter. Der sendes en bekræftet genpart til hver af de i artikel 6 nævnte adressater.
      Artikel 10
      Afgørelser og henstillinger
      1.   Stabiliserings- og associeringsrådet vedtager afgørelser og henstillinger ved fælles overenskomst mellem parterne. Stabiliserings- og associeringsrådet kan vedtage afgørelser eller henstillinger ved skriftlig procedure, hvis begge parter er enige herom.
      2.   Stabiliserings- og associeringsrådets afgørelser og henstillinger i henhold til aftalens artikel 121 benævnes henholdsvis »afgørelse« og »henstilling« efterfulgt af et løbenummer, datoen for vedtagelsen og en angivelse af emnet. Stabiliserings- og associeringsrådets afgørelser og henstillinger undertegnes af formanden, og ægtheden bekræftes af de to sekretærer. Afgørelser og henstillinger sendes til hver af de i artikel 6 nævnte adressater. Hver part kan beslutte at offentliggøre stabiliserings- og associeringsrådets afgørelser og henstillinger i deres respektive officielle tidende.
      Artikel 11
      Sprog
      Stabiliserings- og associeringsrådets officielle sprog er de to parters officielle sprog. Medmindre der træffes anden afgørelse, foregår stabiliserings- og associeringsrådets forhandlinger på grundlag af dokumenter på disse sprog.
      Artikel 12
      Udgifter
      Den Europæiske Union og Serbien afholder hver især de udgifter til personale, rejser og ophold, de har som følge af deres deltagelse i stabiliserings- og associeringsrådets møder, samt udgifter til postforsendelser og telekommunikation. Udgifter til tolkning ved møderne og til oversættelse og reproduktion af dokumenter afholdes af Den Europæiske Union bortset fra udgifter til tolkning eller oversættelse til eller fra serbisk, som afholdes af Serbien. Andre udgifter i forbindelse med afholdelsen af møder afholdes af den part, der er vært for mødet.
      Artikel 13
      Stabiliserings- og associeringsudvalget
      1.   Der nedsættes herved et stabiliserings- og associeringsudvalg, som skal bistå stabiliserings- og associeringsrådet i udførelsen af dets opgaver. Udvalget består af repræsentanter for Rådet for Den Europæiske Union og repræsentanter for Europa-Kommissionen på den ene side og af repræsentanter for Serbiens regering på den anden side, normalt på højtstående embedsmandsplan.
      2.   Stabiliserings- og associeringsudvalget forbereder stabiliserings- og associeringsrådets møder og forhandlinger, overvåger efter omstændighederne gennemførelsen af stabiliserings- og associeringsrådets afgørelser og sørger i almindelighed for, at der er kontinuitet i associeringsforbindelserne, og at stabiliserings- og associeringsaftalen fungerer efter hensigten. Det behandler spørgsmål af enhver art, som forelægges for det af stabiliserings- og associeringsrådet, eller som opstår under den daglige gennemførelse af stabiliserings- og associeringsaftalen. Det forelægger stabiliserings- og associeringsrådet forslag eller udkast til de afgørelser eller henstillinger, der skal vedtages.
      3.   I de tilfælde, hvor der i stabiliserings- og associeringsaftalen henvises til en forpligtelse til eller mulighed for konsultation, kan en sådan konsultation finde sted i stabiliserings- og associeringsudvalget. Konsultationen kan fortsætte i stabiliserings- og associeringsrådet, hvis begge parter er enige herom.
      4.   Stabiliserings- og associeringsudvalgets forretningsorden er knyttet som bilag til denne afgørelse.
      Artikel 14
      Det fælles rådgivende udvalg, der består af repræsentanter for Det Europæiske Økonomiske og Sociale Udvalg og for arbejdsmarkedets parter og andre organisationer i civilsamfundet i Serbien
      1.   Der nedsættes herved et fælles rådgivende udvalg, der består af repræsentanter for Det Europæiske Økonomiske og Sociale Udvalg og for arbejdsmarkedets parter og andre organisationer i civilsamfundet i Serbien, som får til opgave at bistå stabiliserings- og associeringsrådet med henblik på at fremme dialogen og samarbejdet mellem arbejdsmarkedets parter og andre organisationer i civilsamfundet i Den Europæiske Union og Serbien. Dialogen og samarbejdet omfatter alle relevante aspekter af forbindelserne mellem Den Europæiske Union og Serbien, som opstår under gennemførelsen af stabiliserings- og associeringsaftalen. Dialogen og samarbejdet tager især sigte på følgende:

                  a)

                  Forberedelse af arbejdsmarkedets parter og andre organisationer i civilsamfundet i Serbien på at fungere inden for rammerne af et fremtidigt medlemskab af Den Europæiske Union.

                  b)

                  Forberedelse af arbejdsmarkedets parter og andre organisationer i civilsamfundet til at deltage i arbejdet i Det Europæiske Økonomiske og Sociale Udvalg efter Serbiens tiltrædelse.

                  c)

                  Udveksling af oplysninger om emner af gensidig interesse, især den nuværende situation hvad angår tiltrædelsesprocessen, samt forberedelse af arbejdsmarkedets parter og andre organisationer i civilsamfundet i Serbien på denne proces.

                  d)

                  Fremme af udvekslingen af erfaringer og god praksis og skabelse af en struktureret dialog mellem A) arbejdsmarkedets parter og andre organisationer i civilsamfundet i Serbien og B) arbejdsmarkedets parter og andre organisationer i civilsamfundet i medlemsstaterne, herunder etablering af netværker på særlige områder, hvor direkte kontakter og samarbejde kan vise sig at være den mest effektive måde at løse særlige problemer på.

                  e)

                  Drøftelse af alle andre relevante emner, der måtte blive foreslået af den ene eller anden part, efterhånden som de måtte opstå i forbindelse med gennemførelsen af stabiliserings- og associeringsaftalen og førtiltrædelsesstrategien.

            2.   Det i stk. 1 omhandlede fælles rådgivende udvalg består af ni repræsentanter for Det Europæiske Økonomiske og Sociale Udvalg og ni repræsentanter for arbejdsmarkedets parter og andre organisationer i civilsamfundet i Serbien. Det fælles rådgivende udvalg kan invitere observatører til at deltage.
      3.   Det i stk. 1 omhandlede fælles rådgivende udvalg udfører sine opgaver på grundlag af stabiliserings- og associeringsrådets høring eller, hvad angår fremme af dialogen mellem erhvervslivet og arbejdsmarkedets parter, på eget initiativ.
      4.   Medlemmerne vælges således, at det sikres, at det i stk. 1 omhandlede fælles rådgivende udvalg i størst mulig grad afspejler de forskellige arbejdsmarkedsparter og andre organisationer i civilsamfundet i både Den Europæiske Union og Serbien. Serbiens regering foretager den officielle udnævnelse af de serbiske medlemmer på grundlag af forslag fra arbejdsmarkedets parter og andre organisationer i civilsamfundet. Forslagene baseres på bredt tilrettelagte og gennemsigtige udvælgelsesprocedurer blandt arbejdsmarkedets parter og andre organisationer i civilsamfundet.
      5.   Formandskabet for det i stk. 1 omhandlede fælles rådgivende udvalg varetages i fællesskab af et medlem af Det Europæiske Økonomiske og Sociale Udvalg og en repræsentant for arbejdsmarkedets parter og andre organisationer i civilsamfundet i Serbien.
      6.   Det i stk. 1 omhandlede fælles rådgivende udvalg vedtager sin forretningsorden.
      7.   Det Europæiske Økonomiske og Sociale Udvalg på den ene side og Serbiens regering på den anden side afholder hver især de udgifter til personale, rejser og ophold, de har som følge af deres delegeredes deltagelse i møder i det fælles rådgivende udvalg og i dets arbejdsgrupper.
      8.   Nærmere ordninger vedrørende omkostninger til tolkning og oversættelse fastsættes i forretningsordenen for det i stk. 1 omhandlede fælles rådgivende udvalg. Andre udgifter i forbindelse med den materielle tilrettelæggelse af møderne afholdes af den part, der er vært for møderne.
      Artikel 15
      Det fælles rådgivende udvalg, der består af repræsentanter for Den Europæiske Unions Regionsudvalg og for de lokale og regionale myndigheder i Serbien
      1.   Der nedsættes herved et fælles rådgivende udvalg, der består af repræsentanter for Den Europæiske Unions Regionsudvalg og for de lokale og regionale myndigheder i Serbien, som får til opgave at bistå stabiliserings- og associeringsrådet med henblik på at fremme dialogen og samarbejdet mellem lokale og regionale myndigheder i Den Europæiske Union og i Serbien. Dialogen og samarbejdet tager især sigte på følgende:

                  a)

                  Forberedelse af de lokale og regionale myndigheder i Serbien på at fungere inden for rammerne af et fremtidigt medlemskab af Den Europæiske Union.

                  b)

                  Forberedelse af de lokale og regionale myndigheder i Serbien til at deltage i Regionsudvalgets arbejde efter Serbiens tiltrædelse.

                  c)

                  Udveksling af oplysninger om emner af gensidig interesse, især den nuværende situation hvad angår tiltrædelsesprocessen og de politikområder, hvor Regionsudvalget skal høres ifølge traktaten, samt forberedelse af lokale og regionale myndigheder i Serbien til disse politikker.

                  d)

                  Fremme af en multilateral struktureret dialog mellem a) lokale og regionale myndigheder i Serbien og b) lokale og regionale myndigheder i medlemsstaterne, herunder etablering af netværker på særlige områder, hvor direkte kontakter og samarbejde mellem lokale og regionale myndigheder i Serbien og lokale og regionale myndigheder i medlemsstaterne kan vise sig at være den mest effektive måde at løse særlige problemer af fælles interesse på.

                  e)

                  Regelmæssig udveksling af oplysninger om mellemregionalt samarbejde mellem lokale og regionale myndigheder i Serbien og lokale og regionale myndigheder i medlemsstaterne.

                  f)

                  Fremme af udveksling af erfaringer og viden inden for de politikområder, hvor Regionsudvalget skal høres ifølge traktaten om Den Europæiske Unions funktionsmåde, mellem i) lokale og regionale myndigheder i Serbien og ii) lokale og regionale myndigheder i medlemsstaterne, især knowhow og metoder til udarbejdelse af lokale og regionale udviklingsplaner og -strategier og den bedst mulige anvendelse af førtiltrædelses- og strukturfondene.

                  g)

                  Bistand til de lokale og regionale myndigheder i Serbien gennem udveksling af oplysninger angående den praktiske gennemførelse af nærhedsprincippet i alle aspekter af samfundslivet på lokalt og regionalt plan.

                  h)

                  Drøftelse af alle andre relevante emner, der måtte blive foreslået af den ene eller anden part, efterhånden som de måtte opstå i forbindelse med gennemførelsen af stabiliserings- og associeringsaftalen og førtiltrædelsesstrategien.

            2.   Det i stk. 1 omhandlede fælles rådgivende udvalg består af syv repræsentanter for Regionsudvalget på den ene side og syv valgte repræsentanter for lokale og regionale myndigheder i Serbien på den anden side. Der udpeges samme antal suppleanter.
      3.   Det i stk. 1 omhandlede fælles rådgivende udvalg udfører sit arbejde på grundlag af stabiliserings- og associeringsrådets høring eller, hvad angår fremme af dialogen mellem lokale og regionale myndigheder, på eget initiativ.
      4.   Det i stk. 1 omhandlede fælles rådgivende udvalg kan fremsætte henstillinger til stabiliserings- og associeringsrådet.
      5.   Medlemmerne vælges således, at det sikres, at det i stk. 1 omhandlede fælles rådgivende udvalg i størst mulig grad afspejler de forskellige niveauer inden for lokale og regionale myndigheder i både Den Europæiske Union og Serbien. Serbiens regering foretager den officielle udnævnelse af de serbiske medlemmer på grundlag af forslag fra organisationer, der repræsenterer lokale og regionale myndigheder i Serbien. Forslagene baseres på bredt tilrettelagte og gennemsigtige udvælgelsesprocedurer blandt repræsentanter, der er valgt ved lokale eller regionale valg.
      6.   Det i stk. 1 omhandlede fælles rådgivende udvalg vedtager sin forretningsorden.
      7.   Formandskabet for det i stk. 1 omhandlede fælles rådgivende udvalg varetages i fællesskab af et medlem af Regionsudvalget og en repræsentant for de lokale og regionale myndigheder i Serbien.
      8.   Regionsudvalget på den ene side og Serbiens regering på den anden side afholder hver især navnlig de udgifter til rejser og ophold, de har som følge af deres delegeredes og ledsagende personales deltagelse i møder i det i stk. 1 omhandlede fælles rådgivende udvalg.
      9.   Nærmere ordninger vedrørende omkostninger til tolkning og oversættelse fastsættes i forretningsordenen for det i stk. 1 omhandlede fælles rådgivende udvalg. Andre udgifter i forbindelse med den materielle tilrettelæggelse af møderne afholdes af den part, der er vært for møderne.

         Udfærdiget i

               På stabiliserings- og associeringsrådets vegne

               Formand

         BILAG til
         STABILISERINGS- OG ASSOCIERINGSRÅDET EU-SERBIENS AFGØRELSE NR. 1
         af …
         om vedtagelse af dets forretningsorden Stabiliserings- og associeringsudvalgets forretningsorden
         Artikel 1
         Formandskab
         Formandskabet for stabiliserings- og associeringsudvalget udøves på skift for 12 måneder ad gangen af en repræsentant for Europa-Kommissionen på vegne af Den Europæiske Union og dens medlemsstater og Det Europæiske Atomenergifællesskab og af en repræsentant for Serbiens regering. Den første periode løber fra datoen for det første møde i stabiliserings- og associeringsrådet til den 31. december 2013.
         Artikel 2
         Møder
         Stabiliserings- og associeringsudvalget holder møde efter aftale mellem parterne, når omstændighederne kræver det. Parterne aftaler indbyrdes, hvor og hvornår de enkelte møder i stabiliserings- og associeringsudvalget skal afholdes. Det er formanden, der indkalder til møderne i stabiliserings- og associeringsudvalget.
         Artikel 3
         Delegationer
         Formanden underrettes forud for hvert møde om den planlagte sammensætning af parternes delegationer.
         Artikel 4
         Sekretariat
         En tjenestemand i Europa-Kommissionen og en embedsmand fra Serbiens regering fungerer sammen som sekretærer for stabiliserings- og associeringsudvalget. Alle meddelelser til og fra formanden for stabiliserings- og associeringsudvalget i henhold til denne afgørelse sendes til sekretærerne og formanden for stabiliserings- og associeringsudvalget og til sekretærerne og formanden for stabiliserings- og associeringsrådet.
         Artikel 5
         Offentlighed
         Møderne i stabiliserings- og associeringsrådet er ikke offentlige, medmindre der træffes anden afgørelse.
         Artikel 6
         Dagsorden for møderne
         1.   Formanden udarbejder en foreløbig dagsorden for hvert møde. Stabiliserings- og Associeringsudvalgets sekretærer sender denne til de adressater, der er nævnt i artikel 4, senest 15 dage inden mødets begyndelse. Den foreløbige dagsorden skal indeholde de emner, som formanden senest 21 dage før mødet har modtaget anmodning om at få optaget på dagsordenen; dog optages emner ikke på den foreløbige dagsorden, hvis den fornødne dokumentation ikke er fremsendt til sekretærerne inden udsendelsen af dagsordenen. Stabiliserings- og associeringsudvalget kan anmode eksperter om at deltage i møderne for at give oplysninger om særlige spørgsmål. Dagsordenen vedtages af stabiliserings- og associeringsudvalget ved hvert mødes begyndelse. Emner, som ikke er på den foreløbige dagsorden, kan optages på dagsordenen, hvis parterne er enige herom.
         2.   Formanden kan efter aftale med parterne afkorte de i stk. 1 nævnte tidsfrister for at tage hensyn til særlige omstændigheder i en sag.
         Artikel 7
         Protokol
         Der udarbejdes en protokol for hvert møde, som bygger på formandens sammendrag af de konklusioner, som stabiliserings- og associeringsudvalget er nået frem til. Når protokollen er godkendt af stabiliserings- og associeringsudvalget, undertegnes den af formanden og sekretærerne og arkiveres af begge parter. En genpart af protokollen sendes til hver af de i artikel 4 nævnte adressater.
         Artikel 8
         Afgørelser og henstillinger
         I de særlige tilfælde, hvor stabiliserings- og associeringsrådet i henhold til artikel 122 i stabiliserings- og associeringsaftalen har givet stabiliserings- og associeringsudvalget bemyndigelse til at træffe afgørelser eller vedtage henstillinger, benævnes disse retsakter henholdsvis »afgørelse« og »henstilling« efterfulgt af et løbenummer, datoen for vedtagelsen og en angivelse af emnet. Der vedtages afgørelser og fremsættes henstillinger ved fælles overenskomst mellem parterne. Stabiliserings- og associeringsudvalget kan træffe afgørelser eller vedtage henstillinger ved skriftlig procedure, hvis parterne er enige herom. Stabiliserings- og associeringsudvalgets afgørelser og henstillinger undertegnes af formanden, ægtheden bekræftes af de to sekretærer, og de sendes til de adressater, der er nævnt i artikel 4. Hver part kan beslutte at offentliggøre stabiliserings- og associeringsudvalgets afgørelser og henstillinger i deres respektive officielle tidende.
         Artikel 9
         Udgifter
         Den Europæiske Union og Serbien afholder hver især de udgifter til personale, rejser og ophold, de har som følge af deres deltagelse i stabiliserings- og associeringsudvalgets møder, samt udgifter til postforsendelser og telekommunikation. Udgifter til tolkning ved møderne og til oversættelse og reproduktion af dokumenter afholdes af Den Europæiske Union bortset fra udgifter til tolkning eller oversættelse til eller fra serbisk, som afholdes af Serbien. Andre udgifter i forbindelse med afholdelsen af møder afholdes af den part, der er vært for mødet.
         Artikel 10
         Underudvalg og særlige arbejdsgrupper
         Stabiliserings- og associeringsudvalget kan nedsætte underudvalg eller særlige arbejdsgrupper, der arbejder under stabiliserings- og associeringsudvalget og aflægger rapport til dette udvalg efter hvert af deres møder. Stabiliserings- og associeringsudvalget kan beslutte at opløse de nedsatte underudvalg eller arbejdsgrupper, at fastsætte eller ændre de nærmere regler for disse eller at nedsætte yderligere underudvalg eller arbejdsgrupper til at bistå det i udførelsen af dets opgaver. Disse underudvalg og arbejdsgrupper har ingen beslutningsbeføjelser.

      BILAG
      Udelukkende til Rådets orientering

         UDKAST
         STABILISERINGS- OG ASSOCIERINGSUDVALGET EU-SERBIENS AFGØRELSE Nr. 1/2013
         af dag måned 2013
         om nedsættelse af underudvalg og en særlig arbejdsgruppe
         STABILISERINGS- OG ASSOCIERINGSUDVALGET HAR —
         under henvisning til stabiliserings- og associeringsaftalen mellem Den Europæiske Union og dens medlemsstater på den ene side og Republikken Serbien på den anden side, særlig artikel 123, og
         under henvisning til udvalgets forretningsorden, særlig artikel 10 —
         BESTEMT FØLGENDE:
         Eneste artikel
         Herved nedsættes de i bilag I nævnte underudvalg og den deri nævnte særlige arbejdsgruppe. Deres mandat er fastsat i bilag II.

            Udfærdiget i …, den dag måned 2013.

                  På stabiliserings- og associeringsudvalgets vegne

                  Formand

         BILAG I

            STABILISERINGS- OG ASSOCIERINGSAFTALE EU-SERBIEN

            Tværfaglig underudvalgsstruktur

                     Titel

                     Emne

                     Artikel i aftalen

                                 1.

                                 Handel, industri, told og beskatning

                     Frie varebevægelser

                     Art. 18

                     Industrivarer

                     Art. 19-23

                     Handelsanliggender

                     Art. 34-48

                     Standardisering, måling, akkreditering, certificering, overensstemmelsesvurdering og markedstilsyn

                     Art. 77

                     Industrisamarbejde

                     Art. 94

                     SMV

                     Art. 95

                     Turisme

                     Art. 96

                     Told

                     Art. 99

                     Beskatning

                     Art. 100

                     Oprindelsesregler

                     Protokol 3

                     Administrativ bistand i forbindelse med toldspørgsmål

                     Protokol 6

                                 2.

                                 Landbrug og fiskeri

                     Landbrugsprodukter i bred forstand

                     Art. 24, art. 26, stk.1 og 4, art. 27, stk. 1, og art. 31, 32 og 35

                     Landbrugsprodukter i snæver forstand

                     Art. 26, stk. 2 og 3, og art. 27, stk. 2

                     Fiskevarer

                     Art. 29 og 30

                     Forarbejdede landbrugsprodukter

                     Art. 25, protokol nr. 1

                     Vin

                     Art. 28 og protokol nr. 2

                     Beskyttelse af geografiske betegnelser for landbrugsprodukter, fiskevarer og fødevarer undtagen vin og spiritus

                     Art. 33

                     Landbrug og agroindustri, dyre- og plantesundhedsmæssige anliggender

                     Art. 97

                     Fiskerisamarbejde

                     Art. 98

                     Fødevaresikkerhed

                                 3.

                                 Indre Marked og Konkurrence

                     Etableringsret

                     Art. 52-58

                     Levering af tjenesteydelser

                     Art. 59-61

                     Andre spørgsmål i forbindelse med afsnit V i aftalen.

                     Art. 65-71

                     Tilnærmelse af lovgivning og lovhåndhævelse

                     Art. 72

                     Konkurrence

                     Art. 73-74, Protokol 5

                     Intellektuel, industriel og kommerciel ejendomsret

                     Art. 75

                     Offentlige indkøb

                     Art. 76

                     Bank- og forsikringsvirksomhed samt andre finansielle tjenesteydelser

                     Art. 91

                     Forbrugerbeskyttelse

                     Art. 78

                     Folkesundhed

                                 4.

                                 Økonomiske og finansielle anliggender og statistikker

                     Kapitalbevægelser og betalinger

                     Art. 62-64

                     Økonomisk politik

                     Art. 89

                     Statistisk samarbejde

                     Art. 90

                     Investeringsfremme og -beskyttelse

                     Art. 93

                     Finansielt samarbejde

                     Art. 115-118

                     Revision og finanskontrol

                     Art. 92

                                 5.

                                 Retfærdighed, frihed og sikkerhed

                     Retsvæsenet og grundlæggende rettigheder

                     Politi- og retssamarbejde

                     Retsstaten

                     Art. 80

                     Databeskyttelse

                     Art. 81

                     Visum, grænsekontrol, asyl og migration

                     Art. 82

                     Ulovlig indvandring og tilbagetagelse

                     Art. 83

                     Hvidvaskning af penge

                     Art. 84

                     Narkotika

                     Art. 85

                     Bekæmpelse af terrorisme

                     Art. 87

                     Kriminalitet og andre ulovlige aktiviteter

                     Art. 86

                                 6.

                                 Innovation, informationssamfundet og socialpolitik

                     Arbejdskraftens bevægelighed

                     Art. 49-51

                     Arbejdsvilkår og ligestilling

                     Art. 79

                     Socialt samarbejde

                     Art. 101

                     Uddannelse og erhvervsuddannelse

                     Art. 102

                     Kulturelt samarbejde

                     Art. 103

                     Information og kommunikation

                     Art. 107

                     Samarbejde på det audiovisuelle område

                     Art. 104

                     Netværk og tjenester inden for elektronisk kommunikation

                     Art. 106

                     Informationssamfundet

                     Art. 105

                     Forskning og innovation

                     Art. 112

                                 7.

                                 Transport, energi, miljø og regionaludvikling

                            (1)

                     Transport

                     Art. 52, 55, 61 og 108 og protokol 4

                     Energi

                     Art. 109

                     Nuklear sikkerhed

                     Art. 110

                     Miljø

                     Art. 111

                     Klima

                     Art. 109 og 111

                     Regional og lokal udvikling

                     Art. 113

            Den særlige arbejdsgruppes struktur

                     Titel

                     Emne

                     Artikel i aftalen

                     Særlig arbejdsgruppe for reform af den offentlige forvaltning

                     Reform af den offentlige forvaltning

                     Afsnit VI Tilnærmelse af lovgivning, lovhåndhævelse, Art. 72, og afsnit VII, Retsvæsen og indre anliggender, Art. 80 og 114

         BILAG II

            MANDAT FOR UNDERUDVALGENE EU-SERBIEN OG DEN SÆRLIGE ARBEJDSGRUPPE

            Sammensætning og formandskab

         Underudvalgene og den særlige arbejdsgruppe vedrørende reform af den offentlige forvaltning består af repræsentanter for Europa-Kommissionen og repræsentanter for Serbiens regering. Formandskabet varetages i fællesskab af de to parter. Medlemsstaterne underrettes om og inviteres til møderne i underudvalgene og den særlige arbejdsgruppe for reform af den offentlige forvaltning.

            Sekretariat

         En tjenestemand fra Europa-Kommissionen og en regeringsembedsmand fra Serbien fungerer i fællesskab som sekretærer for de enkelte underudvalg og den særlige arbejdsgruppe for reform af den offentlige forvaltning.
         Alle meddelelser vedrørende underudvalgene sendes til sekretærerne for det pågældende underudvalg og den særlige arbejdsgruppe for reform af den offentlige forvaltning.

            Møder

         Underudvalgene og den særlige arbejdsgruppe for reform af den offentlige forvaltning holder møde efter behov og med begge parters samtykke. Tid og sted for de enkelte møder i et underudvalg og i den særlige arbejdsgruppe for reform af den offentlige forvaltning aftales mellem parterne.
         Hvis parterne er enige, kan underudvalgene og den særlige arbejdsgruppe for reform af den offentlige forvaltning invitere eksperter til at deltage i møderne for at give særlige oplysninger, som der måtte være behov for.

            Emner

         Underudvalgene behandler emner inden for de områder, som er omfattet af aftalen, og som er opført i den tværfaglige underudvalgsliste. Der skal inden for alle emner foretages en vurdering af fremskridtene med tilpasningen, gennemførelsen og håndhævelsen af EU-lovgivningen og af centrale spørgsmål vedrørende programmeringen og gennemførelsen af IPA-projekter. Underudvalgene undersøger alle problemer, der måtte opstå i de relevante sektorer, og stiller forslag til eventuelle foranstaltninger.
         Underudvalgene skal også tjene som et forum, hvor der gives yderligere præciseringer af gældende fællesskabsret, og hvor det kan vurderes, hvilke fremskridt Serbien har gjort med tilpasningen til gældende fællesskabsret i forhold til de forpligtelser, landet har påtaget sig i aftalen.
         Den særlige arbejdsgruppe for reform af den offentlige forvaltning drøfter spørgsmål, der vedrører reform af den offentlige forvaltning, og stiller forslag til eventuelle foranstaltninger.

            Protokol

         Der tages referat af hvert møde, og referatet godkendes efter mødet. En kopi af referatet fremsendes af sekretæren for underudvalget eller den særlige arbejdsgruppe for reform af den offentlige forvaltning til sekretæren for stabiliserings- og associeringsudvalget.

            Offentlighed

         Møderne i underudvalgene og den særlige arbejdsgruppe for reform af den offentlige forvaltning er ikke offentlige, medmindre der træffes anden afgørelse.

         (1)  Ved gennemførelsen af protokol nr. 4 til aftalen udgør dette underudvalg det særlige underudvalg, der er omhandlet i protokollens artikel 21.


title: 2010/274/FUSP: Rådets afgørelse 2010/274/FUSP af 12. maj 2010 om ændring og forlængelse af fælles aktion 2005/889/FUSP om oprettelse af en EU-grænsebistandsmission ved grænseovergangen i Rafah (EU BAM Rafah)

text:
               13.5.2010

               DA

               Den Europæiske Unions Tidende

               L 119/22

         RÅDETS AFGØRELSE 2010/274/FUSP
   af 12. maj 2010
   om ændring og forlængelse af fælles aktion 2005/889/FUSP om oprettelse af en EU-grænsebistandsmission ved grænseovergangen i Rafah (EU BAM Rafah)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 28 og artikel 43, stk. 2, og
   ud fra følgende betragtninger:

               (1)

               Rådet vedtog den 25. november 2005 fælles aktion 2005/889/FUSP om oprettelse af en EU-grænsebistandsmission ved grænseovergangen i Rafah (EU BAM Rafah) (1).

               (2)

               Den 10. november 2008 vedtog Rådet fælles aktion 2008/862/FUSP (2) om ændring af fælles aktion 2005/889/FUSP og om forlængelse heraf indtil den 24. november 2009.

               (3)

               Den 20. november 2009 vedtog Rådet fælles aktion 2009/854/FUSP (3) om ændring af fælles aktion 2005/889/FUSP og om forlængelse heraf indtil den 24. maj 2010.

               (4)

               EU BAM Rafah bør yderligere forlænges indtil den 24. maj 2011 på grundlag af det nuværende mandat.

               (5)

               Der bør fastsættes et finansielt referencegrundlag til dækning af udgifterne i forbindelse med EU BAM Rafah for perioden fra den 25. maj 2010 til den 24. maj 2011 —

         VEDTAGET DENNE AFGØRELSE:
   Artikel 1
   Fælles aktion 2005/889/FUSP ændres således:

               1)

               Artikel 2, stk. 1, affattes således:
               »Formålet med EU BAM Rafah er at sikre tilstedeværelsen af en tredjepart ved grænseovergangen i Rafah for i samarbejde med Unionens institutionsopbygningsindsats at bidrage til åbningen af grænseovergangen i Rafah og for at opbygge tillid mellem den israelske regering og Den Palæstinensiske Myndighed.«.

               2)

               Artikel 4a, stk. 2, affattes således:
               »2.   Den øverstbefalende for den civile operation udøver, under politisk kontrol og strategisk ledelse af Den Udenrigs- og Sikkerhedspolitiske Komité (PSC) og den højtstående repræsentant for udenrigsanliggender og sikkerhedspolitiks (HR) overordnede myndighed, kommandoen og kontrollen på strategisk niveau i forbindelse med EU BAM Rafah.«

               3)

               Artikel 5, stk. 1, udgår og de resterende stykker omnummereres i overensstemmelse hermed.

               4)

               Artikel 8, stk. 1, affattes således:
               »1.   I nødvendigt omfang skal EU BAM Rafah-personalets status, herunder i givet fald privilegier, immuniteter og yderligere garantier, der måtte være nødvendige for, at EU BAM Rafah kan gennemføres og fungere efter hensigten, være omfattet af en aftale, som skal indgås efter proceduren i artikel 218 i traktaten om Den Europæiske Unions funktionsmåde.«

               5)

               Artikel 9, stk. 3 og 4, affattes således:
               »3.   Den øverstbefalende for den civile operation er, under politisk kontrol og strategisk styring af PSC og under HR's overordnede myndighed, den øverstbefalende for EU BAM Rafah på strategisk niveau og giver som sådan instrukser til missionschefen og yder vedkommende rådgivning og teknisk støtte.
               4.   Den øverstbefalende for den civile operation aflægger rapport til Rådet via HR.«

               6)

               Artikel 10, stk. 1, affattes således:
               »1.   Med referat til Rådet udøver PSC den politiske kontrol med og den strategiske styring af missionen. Rådet bemyndiger herved PSC til at træffe de nødvendige beslutninger med henblik herpå i overensstemmelse med traktatens artikel 38. Denne bemyndigelse omfatter kompetencen til at udpege en missionschef efter forslag fra HR og til at ændre OPLAN. Den omfatter også beføjelse til at træffe efterfølgende afgørelser vedrørende udnævnelse af missionschefen. Beslutningskompetencen med hensyn til missionens mål og afslutning forbliver hos Rådet.«

               7)

               Artikel 11, stk. 4, affattes således:
               »4.   Detaljerede ordninger vedrørende tredjelandes deltagelse fastlægges i en aftale, som indgås efter proceduren i artikel 218 i traktaten om Den Europæiske Unions funktionsmåde. Har EU og et tredjeland indgået en aftale om rammerne for det pågældende tredjelands deltagelse i EU's krisestyringsoperationer, finder bestemmelserne i en sådan aftale anvendelse i forbindelse med EU BAM Rafah.«

               8)

               Artikel 13, stk. 1, affattes således:
               »1.   Det finansielle referencegrundlag til dækning af udgifterne i forbindelse med missionen for perioden fra den 25. maj 2010 til den 24. maj 2011 udgør 1 950 000 EUR.«

               9)

               Artikel 14, stk. 1, affattes således:
               »1.   Rådet og Kommissionen påser inden for deres respektive kompetenceområder, at der er sammenhæng mellem gennemførelsen af denne fælles aktion og Unionens optræden udadtil i overensstemmelse med traktatens artikel 21, stk. 3. Rådet og Kommissionen samarbejder med henblik herpå.«

               10)

               Artikel 15 affattes således:
               »Artikel 15
               Videregivelse af klassificerede oplysninger
               1.   HR har i givet fald, når det er relevant og afhængigt af missionens operative behov, bemyndigelse til under iagttagelse af Rådets sikkerhedsforskrifter at videregive klassificerede EU-oplysninger og -dokumenter til og med klassifikationsgraden »RESTREINT UE«, som er udarbejdet med henblik på missionen, til tredjelande, der er tilknyttet denne fælles aktion.
               2.   HR har, hvis der er et konkret og umiddelbart operativt behov herfor, også bemyndigelse til under iagttagelse af Rådets sikkerhedsforskrifter at videregive klassificerede EU-oplysninger og -dokumenter til og med klassifikationsgraden »RESTREINT UE«, som er udarbejdet med henblik på missionen, til de lokale myndigheder. I alle andre tilfælde videregives sådanne oplysninger og dokumenter til de lokale myndigheder efter de procedurer, der svarer til samarbejdsniveauet med EU.
               3.   HR har bemyndigelse til at videregive ikke-klassificerede EU-dokumenter vedrørende Rådets forhandlinger om missionen, som er omfattet af tavshedspligt i henhold til artikel 6, stk. 1, i Rådets forretningsorden, til tredjelande, der er tilknyttet denne fælles aktion, og til de lokale myndigheder (4).

               11)

               Artikel 16, stk. 2, affattes således:
               »Den udløber den 24. maj 2011.«

               12)

               Artikel 17 affattes således:
               »Artikel 17
               Revision
               Denne fælles aktion tages op til fornyet overvejelse senest den 15. april 2011.«

               13)

               I artikel 18 udgår stk. 3.

         Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 12. maj 2010.

            På Rådets vegne

         M. Á. MORATINOS

            Formand

      (1)  EUT L 327 af 14.12.2005, s. 28.

      (2)  EUT L 306 af 15.11.2008, s. 98.

      (3)  EUT L 312 af 27.11.2009, s. 73.

      (4)  Rådets afgørelse 2009/937/EU af 1. december 2009 om vedtagelse af Rådets forretningsorden (EUT L 325 af 11.12.2009, s. 35).«


title: Rådets afgørelse (FUSP) 2015/876 af 5. juni 2015 om ændring af afgørelse 2014/119/FUSP om restriktive foranstaltninger over for visse personer, enheder og organer på baggrund af situationen i Ukraine

text:
               6.6.2015

               DA

               Den Europæiske Unions Tidende

               L 142/30

         RÅDETS AFGØRELSE (FUSP) 2015/876
   af 5. juni 2015
   om ændring af afgørelse 2014/119/FUSP om restriktive foranstaltninger over for visse personer, enheder og organer på baggrund af situationen i Ukraine
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29, og
   ud fra følgende betragtninger:

               (1)

               Rådet vedtog den 5. marts 2014 afgørelse 2014/119/FUSP (1).

               (2)

               Rådet vedtog den 5. marts 2015 afgørelse (FUSP) 2015/364 (2), som fastsætter, at de restriktive foranstaltninger i afgørelse 2014/119/FUSP skal finde anvendelse indtil den 6. marts 2016 for så vidt angår 14 personer og indtil den 6. juni 2015 for så vidt angår fire personer.

               (3)

               Med hensyn til en af disse fire personer bør anvendelsen af de restriktive foranstaltninger forlænges indtil den 6. oktober 2015, og begrundelsen vedrørende ham bør ajourføres.

               (4)

               Med hensyn til to af disse fire personer bør anvendelsen af de restriktive foranstaltninger forlænges indtil den 6. marts 2016, og begrundelsen vedrørende dem bør ajourføres.

               (5)

               Afgørelse 2014/119/FUSP bør derfor ændres i overensstemmelse hermed —

         VEDTAGET DENNE AFGØRELSE:
   Artikel 1
   I Rådets afgørelse 2014/119/FUSP affattes artikel 5 således:

      »Artikel 5
      Denne afgørelse træder i kraft på dagen for offentliggørelsen i Den Europæiske Unions Tidende.
      Denne afgørelse anvendes indtil den 6. marts 2016. Foranstaltningerne i artikel 1 finder anvendelse på den i række 10 i bilaget opførte person indtil den 6. oktober 2015.
      Denne afgørelse kan til enhver tid tages op til fornyet vurdering. Den skal, alt efter hvad der er relevant, forlænges eller ændres, hvis Rådet fastslår, at dens mål ikke er nået.«

   Artikel 2
   Bilaget til afgørelse 2014/119/FUSP ændres som anført i bilaget til nærværende afgørelse.
   Artikel 3
   Denne afgørelse træder i kraft dagen efter offentliggørelsen i Den Europæiske Unions Tidende.

      Udfærdiget i Bruxelles, den 5. juni 2015.

            På Rådets vegne

         E. RINKĒVIČS

            Formand

      (1)  Rådets afgørelse 2014/119/FUSP af 5. marts 2014 om restriktive foranstaltninger over for visse personer, enheder og organer på baggrund af situationen i Ukraine (EUT L 66 af 6.3.2014, s. 26).

      (2)  Rådets afgørelse (FUSP) 2015/364 af 5. marts 2015 om ændring af afgørelse 2014/119/FUSP om restriktive foranstaltninger over for visse personer, enheder og organer på baggrund af situationen i Ukraine (EUT L 62 af 6.3.2015, s. 25).

      BILAG

                  1)

                  Oplysningerne om følgende person i bilaget til afgørelse 2014/119/FUSP udgår:

                              8.

                              Viktor Viktorovych Yanukovych (søn af den tidligere præsident)

                  2)

                  Oplysningerne om følgende personer i bilaget til afgørelse 2014/119/FUSP affattes således:

                              4.

                              Olena Leonidivna Lukash (Олена Леонідівна Лукаш), Elena Leonidovna Lukash (Елена Леонидовна Лукаш)

                              født den 12. november 1976 i Rîbnița (Moldova), tidligere justitsminister

                              Person, som de ukrainske myndigheder har gjort til genstand for efterforskning for at misbruge offentlige midler.

                              6.3.2014

                              10.

                              Serhii Petrovych Kliuiev (Сергій Петрович Клюєв), Serhiy Petrovych Klyuyev

                              født den 19. august 1969 i Donetsk, bror til Andrii Kliuiev, forretningsmand

                              Person, som de ukrainske myndigheder har gjort til genstand for efterforskning for at misbruge offentlige midler. Person med tilknytning til en udpeget person (Andrii Petrovych Kliuiev), som de ukrainske myndigheder har gjort til genstand for en straffesag for uretmæssig tilegnelse af offentlige midler eller aktiver.

                              6.3.2014

                              13.

                              Dmytro Volodymyrovych Tabachnyk (Дмитро Володимирович Табачник)

                              født den 28. november 1963 i Kiev, tidligere uddannelses- og videnskabsminister

                              Person, som de ukrainske myndigheder har gjort til genstand for efterforskning for at misbruge offentlige midler.

                              6.3.2014


Avis juridique important

|

32001D0286

2001/286/FUSP: Rådets afgørelse af 9. april 2001 om gennemførelse af fælles holdning 1999/533/FUSP vedrørende Den Europæiske Unions bidrag til fremme af den snarlige ikrafttræden af traktaten om fuldstændigt forbud mod nukleare prøvesprængninger (CTBT)

EF-Tidende nr. L 099 af 10/04/2001 s. 0003 - 0003

Rådets afgørelseaf 9. april 2001om gennemførelse af fælles holdning 1999/533/FUSP vedrørende Den Europæiske Unions bidrag til fremme af den snarlige ikrafttræden af traktaten om fuldstændigt forbud mod nukleare prøvesprængninger (CTBT)(2001/286/FUSP)RÅDET FOR DEN EUROPÆISKE UNION HAR -under henvisning til traktaten om Den Europæiske Union, særlig artikel 23, stk. 2,under henvisning til fælles holdning 1999/533/FUSP vedtaget af Rådet den 29. juli 1999 vedrørende Den Europæiske Unions bidrag til fremme af den snarlige ikrafttræden af traktaten om fuldstændigt forbud mod nukleare prøvesprængninger (CTBT)(1), ogud fra følgende betragtninger:(1) Ifølge artikel 4 i fælles holdning 1999/533/FUSP vil Den Europæiske Union tilskynde alle stater, der endnu ikke har undertegnet og ratificeret CTBT, til at gøre dette snarest, især de stater, der figurerer på listen over de 44 stater, hvis ratifikation er nødvendig for, at CTBT kan træde i kraft.(2) Det er hensigtsmæssigt at bidrage til, at der opnås positive resultater af anden konference i henhold til artikel XIV i CTBT, som afholdes den 25.-27. september 2001 i New York med det formål at fremskynde CTBT-ratifikationsprocessen, således at CTBT snart kan træde i kraft -TRUFFET FØLGENDE AFGØRELSE:Artikel 1Som led i støtten til den snarlige ikrafttræden af CTBT som omhandlet i artikel 4 i fælles holdning 1999/533/FUSP tilskynder Den Europæiske Union alle stater til at undertegne og ratificere CTBT snarest.Med henblik herpå tilskynder Den Europæiske Union:a) først og fremmest de stater, der figurerer på listen over de 44 stater, hvis undertegnelse og ratifikation er nødvendig for, at CTBT kan træde i kraftb) de stater, der har undertegnet, men ikke ratificeret CTBT, især de stater, hvor der vil blive placeret stationer under det internationale overvågningssystem (IMS)c) de stater, der ikke har undertegnet CTBT, især de stater, hvor der vil blive placeret IMS-stationer.Artikel 2Den Europæiske Union vil medvirke til, at den politiske konference indkaldes.Artikel 3Med henblik på at fremskynde ratifikationsprocessen og fremme den snarlige ikrafttræden af CTBT kan Den Europæiske Union optage kontakter med regionale organisationer (f.eks. OAU, OAS, ASEAN).Artikel 4Formandskabet holder i nødvendigt omfang det midlertidige tekniske sekretariat underrettet om gennemførelsen af artikel 1 og 2.Artikel 5Denne afgørelse får virkning på datoen for vedtagelsen.Artikel 6Denne afgørelse offentliggøres i EF-Tidende.Udfærdiget i Luxembourg, den 9. april 2001.På Rådets vegneA. LindhFormand(1) EFT L 204 af 4.8.1999, s. 1.


Avis juridique important

|

42002D0929

2002/929/EF: Afgørelse truffet af repræsentanterne for medlemsstaternes regeringer, forsamlet i Rådet den 18. november 2002 vedrørende konklusionerne fra Det Europæiske Råds møde den 24. og 25. oktober 2002 i Bruxelles

EF-Tidende nr. L 323 af 28/11/2002 s. 0048 - 0048

Afgørelse truffet af repræsentanterne for medlemsstaternes regeringer, forsamlet i Rådetden 18. november 2002vedrørende konklusionerne fra Det Europæiske Råds møde den 24. og 25. oktober 2002 i Bruxelles(2002/929/EF)Repræsentanterne for medlemsstaternes regeringer, forsamlet i Rådet, henleder opmærksomheden på punkt 12 "Direkte betalinger" i konklusionerne fra Det Europæiske Råds møde den 24. og 25. oktober 2002 i Bruxelles, ifølge hvilket indfasningen vil finde sted inden for en ramme af finansiel stabilitet, hvor de samlede årlige udgifter til markedsrelaterede udgifter og direkte betalinger i et EU med 25 medlemsstater - i perioden 2007-2013 - ikke må overstige det beløb i faste priser, der i Berlin blev fastsat som loft for udgiftsområde 1A for året 2006 for EU-15, og det foreslåede tilsvarende udgiftsloft for de nye medlemsstater for året 2006. Det samlede nominelle beløb til markedsrelaterede udgifter og direkte betalinger for hvert af årene i perioden 2007-2013 skal holdes under dette 2006-tal forhøjet med 1 % om året. Repræsentanterne for medlemsstaternes regeringer blev hermed enige om, at dette giver følgende tal:UDGIFTSOMRÅDE 1A for EU-25 i løbende priser>TABELPOSITION>Udfærdiget i Bruxelles, den 18. november 2002.P. S. MøllerFormand


title: 2011/399/FUSP: Den Udenrigs- og Sikkerhedspolitiske Komités afgørelse Atalanta/3/2011 af 5. juli 2011 om udnævnelse af den øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta)

text:
               6.7.2011

               DA

               Den Europæiske Unions Tidende

               L 177/26

         DEN UDENRIGS- OG SIKKERHEDSPOLITISKE KOMITÉS AFGØRELSE ATALANTA/3/2011
   af 5. juli 2011
   om udnævnelse af den øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta)
   (2011/399/FUSP)
   DEN UDENRIGS- OG SIKKERHEDSPOLITISKE KOMITÉ HAR —
   under henvisning til traktaten om Den Europæiske Union, særlig artikel 38,
   under henvisning til Rådets fælles aktion 2008/851/FUSP af 10. november 2008 om Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (1) (Atalanta), særlig artikel 6, og
   ud fra følgende betragtninger:

               (1)

               Rådet har i medfør af artikel 6 i fælles aktion 2008/851/FUSP bemyndiget Den Udenrigs- og Sikkerhedspolitiske Komité (PSC) til at træffe afgørelser om udnævnelse af den øverstbefalende for EU-styrken.

               (2)

               Den 13. april 2011 vedtog PSC afgørelse Atalanta/1/2011 (2) om udnævnelse af flotilleadmiral Alberto Manuel Silvestre CORREIA til øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster.

               (3)

               Den øverstbefalende for EU-operationen har indstillet kontreadmiral Thomas JUGEL som ny øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster.

               (4)

               EU's Militærkomité støtter denne indstilling.

               (5)

               I medfør af artikel 5 i protokol (nr. 22) om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet —

         VEDTAGET DENNE AFGØRELSE:
   Artikel 1
   Kontreadmiral Thomas JUGEL udnævnes herved til øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster.
   Artikel 2
   Denne afgørelse træder i kraft den 13. august 2011.

      Udfærdiget i Bruxelles, den 5. juli 2011.

            På Den Udenrigs- og Sikkerhedspolitiske Komités vegne

         O. SKOOG

            Formand

      (1)  EUT L 301 af 12.11.2008, s. 33.

      (2)  EUT L 100 af 14.4.2011, s. 72.


title: 2014/561/EU: Europa-Parlamentets afgørelse af 3. april 2014 om decharge for gennemførelsen af budgettet for Agenturet for Samarbejde mellem Energireguleringsmyndigheder for regnskabsåret 2012

text:
               5.9.2014

               DA

               Den Europæiske Unions Tidende

               L 266/160

         EUROPA-PARLAMENTETS AFGØRELSE
   af 3. april 2014
   om decharge for gennemførelsen af budgettet for Agenturet for Samarbejde mellem Energireguleringsmyndigheder for regnskabsåret 2012
   (2014/561/EU)
   EUROPA-PARLAMENTET,

               —

               der henviser til det endelige årsregnskab for Agenturet for Samarbejde mellem Energireguleringsmyndigheder for regnskabsåret 2012,

               —

               der henviser til Revisionsrettens beretning om årsregnskabet for Agenturet for Samarbejde mellem Energireguleringsmyndigheder for regnskabsåret 2012 med agenturets svar (1),

               —

               der henviser til Rådets henstilling af 18. februar 2014 (05849/2014 — C7-0054/2014),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

               —

               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,

               —

               der henviser til Europa-Parlamentets og Rådets forordning (EF) nr. 713/2009 af 13. juli 2009 om oprettelse af et agentur for samarbejde mellem energireguleringsmyndigheder (4), særlig artikel 24,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5),

               —

               der henviser til Kommissionens delegerede forordning (EU) nr. 1271/2013 af 30. september 2013 om rammefinansforordningen for de organer, der er omhandlet i artikel 208 i Europa-Parlamentets og Rådets forordning (EU, Euratom) nr. 966/2012 (6), særlig artikel 108,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget (A7-0208/2014),

               1.

               meddeler direktøren for Agenturet for Samarbejde mellem Energireguleringsmyndigheder decharge for gennemførelsen af agenturets budget for regnskabsåret 2012;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til direktøren for Agenturet for Samarbejde mellem Energireguleringsmyndigheder, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Martin SCHULZ

            Formand

         Klaus WELLE

            Generalsekretær

      (1)  EUT C 365 af 13.12.2013, s. 1.

      (2)  EFT L 248 af 16.9.2002, s. 1.

      (3)  EUT L 298 af 26.10.2012, s. 1.

      (4)  EUT L 211 af 14.8.2009, s. 1.

      (5)  EFT L 357 af 31.12.2002, s. 72.

      (6)  EUT L 328 af 7.12.2013, s. 42.


Avis juridique important

|

31996D0009

96/9/EKSF: Kommissionens afgørelse af 21. november 1995 om indgåelse af aftalen mellem Det Europæiske Kul- og Stålfællesskab og Ukraine om handel med visse stålprodukter

EF-Tidende nr. L 005 af 08/01/1996 s. 0047 - 0047

KOMMISSIONENS AFGØRELSE af 21. november 1995 om indgåelse af aftalen mellem Det Europæiske Kul- og Stålfællesskab og Ukraine om handel med visse stålprodukter (96/9/EKSF)KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Kul- og Stålfællesskab, særlig artikel 95, stk. 1, ogud fra følgende betragtninger:Efter afgørelse truffet af Rådet den 13. juni 1994 indledte Kommissionen forhandlinger med Ukraine, som udmundede i en aftale om handel med visse stålprodukter henhørende under traktaten om oprettelse af Det Europæiske Kul- og Stålfællesskab;ved aftalen fastsættes der kvantitative lofter for overgangen til fri omsætning i Fællesskabet af visse stålprodukter i 1995 og 1996;efter høring af Det Rådgivende Udvalg for EKSF og efter enstemmig og samstemmende udtalelse fra Rådet -TRUFFET FØLGENDE AFGØRELSE:Artikel 11. Aftalen med Ukraine om handel med visse stålprodukter godkendes på Det Europæiske Kul- og Stålfællesskabs vegne.2. Teksten til aftalen er knyttet til denne afgørelse (1).Artikel 2Formanden for Kommissionen foranstalter på Det Europæiske Kul- og Stålfællesskabs vegne den i aftalens artikel 10, stk. 1, nævnte notifikation.Udfærdiget i Bruxelles, den 21. november 1995.På Kommissionens vegneJacques SANTERFormand(1) Se s. 48 i denne Tidende.


Avis juridique important

|

31995D0518

95/518/EF: Rådets afgørelse af 29. november 1995 om indgåelse af aftalerne i form af brevveksling mellem Det Europæiske Fællesskab og på den ene side Barbados, Belize, Republikken Congo, Republikken Côte d' Ivoire, Fiji, Den Kooperative Republik Guyana, Jamaica, Republikken Kenya, Republikken Madagaskar, Republikken Malawi, Republikken Mauritius, Saint Christopher og Nevis, Republikken Surinam, Kongeriget Swaziland, Den Forenede Republik Tanzania, Republikken Trinidad og Tobago, Republikken Uganda, Republikken Zambia og Republikken Zimbabwe og på den anden side Republikken Indien om garanterede priser for rørsukker i leveringsperioden 1994/95

EF-Tidende nr. L 299 af 12/12/1995 s. 0013 - 0013

RÅDETS AFGØRELSE af 29. november 1995 om indgåelse af aftalerne i form af brevveksling mellem Det Europæiske Fællesskab og på den ene side Barbados, Belize, Republikken Congo, Republikken Côte d'Ivoire, Fiji, Den Kooperative Republik Guyana, Jamaica, Republikken Kenya, Republikken Madagaskar, Republikken Malawi, Republikken Mauritius, Saint Christopher og Nevis, Republikken Surinam, Kongeriget Swaziland, Den Forenede Republik Tanzania, Republikken Trinidad og Tobago, Republikken Uganda, Republikken Zambia og Republikken Zimbabwe og på den anden side Republikken Indien om garanterede priser for rørsukker i leveringsperioden 1994/95 (95/518/EF) RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Økonomiske Fællesskab, særlig artikel 113 sammenholdt med artikel 228, stk. 2, første punktum,under henvisning til forslag fra Kommissionen, ogud fra følgende betragtninger:I henhold til artikel 1, stk. 2, i protokol nr. 8 om AVS-sukker (1), der er knyttet som bilag til fjerde AVS-EØF-konvention, og i aftalen mellem Det Europæiske Økonomiske Fællesskab og Republikken Indien om rørsukker (2), finder gennemførelsen af nævnte protokol og aftale sted som led i forvaltningen af den fælles markedsordning for sukker;aftalerne i form af brevveksling mellem Fællesskabet og på den ene side de i protokollen nævnte stater og på den anden side Republikken Indien om garanterede priser for rørsukker i leveringsperioden 1994/95 bør godkendes -TRUFFET FØLGENDE AFGØRELSE:Artikel 1 Aftalerne i form af brevveksling mellem Det Europæiske Fællesskab og på den ene side Barbados, Belize, Republikken Congo, Republikken Côte d'Ivoire, Fiji, Den Kooperative Republik Guyana, Jamaica, Republikken Kenya, Republikken Madagaskar, Republikken Malawi, Republikken Mauritius, Saint Christopher og Nevis, Republikken Surinam, Kongeriget Swaziland, Den Forenede Republik Tanzania, Republikken Trinidad og Tobago, Republikken Uganda, Republikken Zambia og Republikken Zimbabwe og på den anden side Republikken Indien om garanterede priser for rørsukker i leveringsperioden 1994/95 godkendes herved på Fællesskabets vegne.Teksterne til aftalerne er knyttet til denne afgørelse.Artikel 2 Formanden for Rådet bemyndiges til at udpege den person, der er beføjet til at undertegne de i artikel 1 omhandlede aftaler med bindende virkning for Fællesskabet.Artikel 3 Denne afgørelse offentliggøres i De Europæiske Fællesskabers Tidende.Udfærdiget i Bruxelles, den 29. november 1995.På Rådets vegneL. ATIENZA SERNAFormand(1) EFT nr. L 229 af 17. 8. 1991, s. 216.(2) EFT nr. L 190 af 22. 7. 1975, s. 35.


title: 2009/931/EF: Europa-Parlamentets og Rådets afgørelse af 25. november 2009 om anvendelse af Den Europæiske Fond for Tilpasning til Globaliseringen i henhold til punkt 28 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning

text:
               11.12.2009

               DA

               Den Europæiske Unions Tidende

               L 325/1

      EUROPA-PARLAMENTETS OG RÅDETS AFGØRELSE

   af 25. november 2009
   om anvendelse af Den Europæiske Fond for Tilpasning til Globaliseringen i henhold til punkt 28 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning
   (2009/931/EF)
   EUROPA-PARLAMENTET OG RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab,
   under henvisning til den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (1), særlig punkt 28,
   under henvisning til Europa-Parlamentets og Rådets forordning (EF) nr. 1927/2006 af 20. december 2006 om oprettelse af Den Europæiske Fond for Tilpasning til Globaliseringen (2), særlig artikel 12, stk. 3,
   under henvisning til forslag fra Kommissionen og
   ud fra følgende betragtninger:

               (1)

               Den Europæiske Fond for Tilpasning til Globaliseringen blev oprettet med henblik på at yde supplerende støtte til afskedigede arbejdstagere, som er ramt af konsekvenserne af gennemgribende strukturelle ændringer i verdenshandelsmønstrene, med det formål at hjælpe dem med at vende tilbage til arbejdsmarkedet.

               (2)

               Anvendelsesområdet for fonden blev udvidet for ansøgninger indgivet fra 1. maj 2009, så det kom til at omfatte støtte til arbejdstagere, der bliver afskediget som en direkte følge af den internationale finansielle og økonomiske krise.

               (3)

               Den interinstitutionelle aftale af 17. maj 2006 giver mulighed for at anvende fonden inden for et årligt loft på 500 mio. EUR.

               (4)

               Belgien fremsendte den 5. maj 2009 to ansøgninger om anvendelse af fonden i forbindelse med afskedigelser inden for tekstilbranchen. Ansøgningerne opfylder kravene til fastsættelse af støttebeløbets størrelse, jf. artikel 10 i forordning (EF) nr. 1927/2006, og Kommissionen foreslår derfor, at der ydes 9 198 874 EUR i støtte.

               (5)

               Irland fremsendte den 29. juni 2009 en ansøgning om anvendelse af fonden i forbindelse med afskedigelser inden for computerfremstillingsindustrien. Ansøgningen opfylder kravene til fastlæggelse af støttebeløbets størrelse, jf. artikel 10 i forordning (EF) nr. 1927/2006, og Kommissionen foreslår derfor, at der ydes 14 831 050 EUR i støtte.

               (6)

               Der bør derfor som følge af ansøgningerne fra Belgien og Irland ydes støtte fra fonden —

         TRUFFET FØLGENDE AFGØRELSE:
   Artikel 1
   I forbindelse med Den Europæiske Unions almindelige budget for regnskabsåret 2009 anvendes Den Europæiske Fond for Tilpasning til Globaliseringen således, at et beløb på 24 029 924 EUR kan stilles til rådighed i form af forpligtelses- og betalingsbevillinger.
   Artikel 2
   Denne afgørelse offentliggøres i Den Europæiske Unions Tidende.

      Udfærdiget i Strasbourg, den 25. november 2009.

            På Europa-Parlamentets vegne

         J. BUZEK

            Formand

            På Rådets vegne

         Å. TORSTENSSON

            Formand

      (1)  EUT C 139 af 14.6.2006, s. 1.

      (2)  EUT L 406 af 30.12.2006, s. 1.


title: Rådets afgørelse af 13. oktober 2008 om udnævnelse af de luxembourgske medlemmer af og suppleanter til Det Rådgivende Udvalg for Arbejdskraftens Frie Bevægelighed

text:
               17.10.2008

               DA

               Den Europæiske Unions Tidende

               C 264/5

      RÅDETS AFGØRELSE

   af 13. oktober 2008
   om udnævnelse af de luxembourgske medlemmer af og suppleanter til Det Rådgivende Udvalg for Arbejdskraftens Frie Bevægelighed
   (2008/C 264/02)
   RÅDET FOR DEN EUROPÆISKE UNION HAR —
   under henvisning til Rådets forordning (EØF) nr. 1612/68 af 15. oktober 1968 om arbejdskraftens frie bevægelighed inden for Fællesskabet (1), særlig artikel 26 og 27,
   under henvisning til de indstillinger, Rådet har fået forelagt af medlemsstaternes regeringer,
   og ud fra følgende betragtninger:

               (1)

               Ved afgørelse af 25. september 2008 (2) udnævnte Rådet medlemmerne af og suppleanterne til Det Rådgivende Udvalg for Arbejdskraftens Frie Bevægelighed for perioden fra den 25. september 2008 til den 24. september 2010, med undtagelse af visse medlemmer og suppleanter, herunder de luxembourgske medlemmer og suppleanter i kategorierne arbejdstager- og arbejdsgiverrepræsentanter.

               (2)

               Den luxembourgske regering har foretaget indstillinger til de pladser, der skal besættes —

         TRUFFET FØLGENDE AFGØRELSE:
   Artikel 1
   Følgende udnævnes til medlemmer af og suppleanter til Det Rådgivende Udvalg for Arbejdskraftens Frie Bevægelighed for den periode, der udløber den 24. september 2010:
   ARBEJDSTAGERREPRÆSENTANTER

               Land

               Medlemmer

               Suppleanter

               Luxembourg

               Tania MATIAS
               Eduardo DIAS

               Joé SPIER

         ARBEJDSGIVERREPRÆSENTANTER

               Land

               Medlemmer

               Suppleanter

               Luxembourg

               Marc KIEFFER
               François ENGELS

               Magalie LYSIAK

      Udfærdiget i Luxembourg, den 13. oktober 2008.

            På Rådets vegne

         B. KOUCHNER

            Formand

      (1)  EFT L 257 af 18.10.1968, s. 2.

      (2)  EUT C 253 af 4.10.2008, s. 7.


title: 2005/944/EF: Kommissionens afgørelse af  19. december 2005  om afslutning af absorptionsproceduren vedrørende importen af natriumcyclamat med oprindelse i Folkerepublikken Kina

text:
               24.12.2005

               DA

               Den Europæiske Unions Tidende

               L 342/96

      KOMMISSIONENS AFGØRELSE

   af 19. december 2005
   om afslutning af absorptionsproceduren vedrørende importen af natriumcyclamat med oprindelse i Folkerepublikken Kina
   (2005/944/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab (1) (i det følgende benævnt »grundforordningen«), særlig artikel 9 og artikel 12, og
   ud fra følgende betragtninger:
   A.   PROCEDURE
   1.   Oprindelige foranstaltninger

               (1)

               I marts 2004 indførte Rådet ved forordning (EF) nr. 435/2004 (2) en endelig antidumpingtold (den oprindelige foranstaltning) på importen af natriumcyclamat (den pågældende vare) med oprindelse i bl.a. Folkerepublikken Kina (Kina). Der blev pålagt en individuel told på mellem 0 og 0,11 EUR/kg på de eksporterende producenter i Kina, der havde samarbejdet. Import fra alle andre selskaber blev pålagt en told på 0,26 EUR/kg.

         2.   Anmodning om genoptagelse af en undersøgelse

               (2)

               Den 14. marts 2005 blev der i medfør af artikel 12 i grundforordningen indgivet en anmodning om at genoptage undersøgelsen af den oprindelige foranstaltning. Anmodningen blev indgivet af Productos Aditivos SA (ansøgeren), den eneste EF-producent af natriumcyclamat, som hævdede og fremlagde tilstrækkelige beviser for, at eksportpriserne var faldet efter indførelsen af de oprindelige foranstaltninger, og at ændringerne i videresalgspriserne og de efterfølgende salgspriser i Fællesskabet havde været utilstrækkelige.

         3.   Den genoptagede undersøgelse

               (3)

               Den 27. april 2005 offentliggjorde Kommissionen i Den Europæiske Unions Tidende en meddelelse (3) om, at der i henhold til artikel 12 i grundforordningen ville blive indledt en fornyet undersøgelse af antidumpingforanstaltningerne vedrørende importen af natriumcyclamat med oprindelse i Kina.

               (4)

               Kommissionen underrettede officielt de producenter/eksportører, som den vidste var berørt af sagen, samt repræsentanter for eksportlandet, importører og brugere om genoptagelsen af undersøgelsen. De berørte parter fik lejlighed til at tilkendegive deres synspunkter skriftligt og anmode om at blive hørt inden for den frist, der er fastsat i meddelelsen. Kommissionen sendte spørgeskemaer til alle de parter, som den vidste var berørt af sagen.

               (5)

               Der blev modtaget komplette besvarelser af spørgeskemaerne fra en eksportør og dennes to forbundne producenter i Kina samt fra tre importører i Fællesskabet. Det bør bemærkes, at de eksporterende producenter, der havde fået indrømmet en told på 0 EUR, tegnede sig for ca. 60 % af den samlede eksport af natriumcyclamat fra Kina i den periode, der var omfattet af den genoptagede undersøgelse.

               (6)

               Kommissionen har indhentet og efterprøvet alle de oplysninger, som den fandt nødvendige til undersøgelsen. Der blev aflagt kontrolbesøg hos følgende selskaber:

                           Eksportøren og dennes forbundne producenter i Kina

                                       —

                                       Rainbow Rich Industrial Ltd, Hongkong

                                       —

                                       Golden Time Enterprises (Shenzhen) Co. Ltd og Jintian Enterprises Nanjing Co. Ltd, Shenzhen, Folkerepublikken Kina

                           Importører

                                       —

                                       Emilio Peña SA, Valencia, Spanien

                                       —

                                       Kraemer & Martin GmbH, Sankt Augustin, Tyskland.

               (7)

               Tre andre importører erklærede, at de ikke havde importeret den pågældende vare i undersøgelsesperioden. En importør erklærede, at man ikke ønskede at besvare spørgeskemaet, fordi man kun havde importeret marginale mængder af den pågældende vare i undersøgelsesperioden.

               (8)

               Den periode, der var omfattet af den genoptagede undersøgelse (den nye undersøgelsesperiode), løb fra 1. januar 2004 til 31. december 2004. Den nye undersøgelsesperiode skulle tjene til at fastslå det nuværende niveau for eksportpriser og videresalgspriser i Fællesskabet. For at fastslå, om eksportpriserne og videresalgspriserne eller de efterfølgende salgspriser i Fællesskabet havde ændret sig tilstrækkeligt, blev der foretaget en sammenligning mellem prisniveauerne i den nye undersøgelsesperiode og i den periode, der var omfattet af den undersøgelse, der førte til de oprindelige foranstaltninger (den oprindelige undersøgelsesperiode), som løb fra 1. oktober 2001 til 30. september 2002.

         B.   DEN PÅGÆLDENDE VARE

               (9)

               Varen, der er genstand for anmodningen og for den genoptagede undersøgelse, er den samme som i den oprindelige undersøgelse, nemlig natriumcyclamat, der i øjeblikket tariferes under KN-kode ex 2929 90 00.

               (10)

               Natriumcyclamat er en råvare, der anvendes som tilsætningsstof til levnedsmidler, og som i EF og mange andre lande er tilladt som sødestof i kaloriefattige og diætetiske mad- og drikkevarer. Det anvendes bredt som tilsætningsstof af levnedsmiddelindustrien samt af producenter af kaloriefattige og diætetiske sødestoffer til bordbrug. Det anvendes desuden i mindre mængder i lægemiddelindustrien.

         C.   RESULTATERNE AF UNDERSØGELSEN

               (11)

               Formålet med den genoptagede undersøgelse var for det første at fastslå, om eksportpriserne var faldet, eller om ændringerne i videresalgspriserne og de efterfølgende salgspriser i Fællesskabet af natriumcyclamat med oprindelse i Kina havde været utilstrækkelige. Hvis det kan konkluderes, at der har været tale om absorption, skal der dernæst foretages en ny beregning af dumpingmargenen.

               (12)

               I overensstemmelse med artikel 12 i grundforordningen fik importører/brugere og eksportører lejlighed til at indgive oplysninger, der kunne begrunde, at eksportpriserne var faldet, og der ikke var sket ændringer af videresalgspriserne i Fællesskabet, efter at foranstaltningerne var blevet indført, uden at dette kunne tilskrives absorption af antidumpingtolden.

         1.   Fald i eksportpriserne

               (13)

               Salget af den pågældende vare med oprindelse i Kina skete i den nye undersøgelsesperiode normalt til uafhængige importører og/eller distributører i EU. Ændringer i eksportpriserne blev beregnet ved at sammenligne den gennemsnitspris, der var konstateret i den nye undersøgelsesperiode med den gennemsnitspris, der blev fastsat i den oprindelige undersøgelsesperiode, på samme leveringsbetingelser.

               (14)

               En sammenligning af priserne fra de samarbejdsvillige selskaber viste ikke noget fald i den gennemsnitlige eksportpris på natriumcyclamat med oprindelse i Kina.

         2.   Bevægelser i videresalgsprisen i Fællesskabet

               (15)

               Ændringerne i priserne i Fællesskabet på importør- eller distributørtrinnet blev beregnet ved at sammenligne den gennemsnitlige videresalgspris i den oprindelige undersøgelsesperiode med den gennemsnitspris, der blev fastsat i den nye undersøgelsesperiode, på samme leveringsbetingelser og inklusive konventionel told og antidumpingtold. Det skal bemærkes, at den gennemsnitlige bundne toldsats for import af natriumcyclamat med oprindelse i Kina faldt med 1,5 % mellem de to undersøgelsesperioder. Videresalgsprisen blev fastsat på basis af oplysninger, der blev indgivet af de importører i Fællesskabet, som tegnede sig for hovedparten af importen fra den samarbejdende eksportør i Kina.

               (16)

               Sammenligningen viste, at den gennemsnitlige videresalgspris (i EUR) i Fællesskabet for natriumcyclamat med oprindelse i Kina var faldet med 10 %.

               (17)

               Det skal bemærkes, at natriumcyclamat importeret fra Kina blev faktureret i amerikanske dollars såvel i den oprindelige som i den nye undersøgelsesperiode. Et eventuelt fald i videresalgsprisen i Fællesskabet for natriumcyclamat bør derfor vurderes under hensyntagen til ændringer i vekselkursen mellem USD og EUR mellem den oprindelige og den nye undersøgelsesperiode.

               (18)

               Dette blev undersøgt, og det fremgik, at dollaren var faldet med 35 % i forhold til euroen mellem den oprindelige og den nye undersøgelsesperiode. Hvis man ved sammenligningen derfor tager højde for virkningerne af ovennævnte fald i den amerikanske dollar i forhold til euroen, kan der ikke konstateres noget fald i videresalgspriserne i Fællesskabet mellem den oprindelige og den nye undersøgelsesperiode i betydningen i artikel 12, stk. 2, i grundforordningen.

         3.   Ikke-samarbejdsvillige selskaber

               (19)

               Det blev konstateret i forbindelse med den genoptagede undersøgelse, at gruppen af eksporterende producenter, som ikke var pålagt antidumpingtold på deres import til Fællesskabet, tegnede sig for ca. 60 % af den nuværende eksport fra Kina til EU, og at de samarbejdende eksporterende producenter tegnede sig for ca. 35 % af ovennævnte eksport.

               (20)

               Konklusionen var, at de ikke-samarbejdende selskaber kun tegnede sig for en ubetydelig del, nemlig mindre end 5 % af den samlede eksport af den pågældende vare til Fællesskabet i den nye undersøgelsesperiode, og at den landsdækkende told derfor burde forblive uændret.

         D.   KONKLUSIONER

               (21)

               Det blev konkluderet, at der ikke var tale om absorption i betydningen i artikel 12, stk. 2, i grundforordningen, da der ikke kunne konstateres noget fald i eksportprisen, og da det fald, der var konstateret i videresalgspriserne i Fællesskabet for natriumcyclamat med oprindelse i Kina, var mindre, end man kunne have ventet i betragtning af ændringerne i vekselkursen.

               (22)

               Absorptionsundersøgelsen vedrørende importen til Fællesskabet af den pågældende vare med oprindelse i Kina bør derfor afsluttes —

         TRUFFET FØLGENDE AFGØRELSE:
   Artikel 1
   Den undersøgelse, der blev genoptaget i henhold til artikel 12 i Rådets forordning (EF) nr. 384/96 af antidumpingforanstaltningerne vedrørende importen af natriumcyclamat med oprindelse i Folkerepublikken Kina, afsluttes.
   Artikel 2
   Denne afgørelse træder i kraft dagen efter offentliggørelsen i Den Europæiske Unions Tidende.

      Udfærdiget i Bruxelles, den 19. december 2005.

            På Kommissionens vegne

         Peter MANDELSON

            Medlem af Kommissionen

      (1)  EFT L 56 af 6.3.1996, s. 1. Senest ændret ved forordning (EF) nr. 461/2004 (EUT L 77 af 13.3.2004, s. 12).

      (2)  EUT L 72 af 11.3.2004, s. 1.

      (3)  EUT C 101 af 27.4.2005, s. 26.